|  |  |  |  |  |  |  |
| --- | --- | --- | --- | --- | --- | --- |
|  | **Mūzikas klausīšanās** |  **Dziedāšana** | **Sava ķermeņa, skaņu rīku**  **un****mūzikas instrumentu spēle** | **Muzikāli – ritmiskās kustības**  **Dejas, rotaļdejas** **Rotaļas** | **Papildus mūzikas klausīšanās materiāli**  | **Repertuārs atkārtojumam, integrēšanai jaunajā vielā** |
| **R****E****P****E****R****T****U****Ā****R****S** | Dziesmas: **Kas dimd?****Kas tur rībina pār istabiņu**?Vingrinājums:**Atmini muļķīša mīklu!** | **Putnu balsis:** Dzilnītis – **vi-vi-vi,**Tumšā tilbīte - **tjivivivi,** Pūce – **tkvīk – tkvīk – tkvīk**..Vingrinājumi:**Vēja jaunā ziņa.****Piekrītu vai noliedzu.**Dziesma: **Kas dimd, kas rīb?** | Instrumenti: **Zvaniņi, zvārguļi, trejdeksnis, tamburīns,** **bungas, šeikeri, ritma nūjiņas.** | Vingrinājumi:**Aizdzenam ļaunumu ar troksni!****Varde pārvēŗš ķēniņa karaspēku.****Varde pārvērš ķēniņieni.****Dziesma un deja iet ķekatās.****Ķēniņa karaspēks iet Mārtiņu ķekatās** | **Kas dimd** (AUļi)<https://www.youtube.com/watch?v=ZFkOKY1Lyjs>**Kas dimd** (Trejasmens)<https://www.youtube.com/watch?v=k8IfwSeL0A4>**Mārtiņa gailīši** (kapela)<https://www.youtube.com/watch?v=QidYFimWfMU>**Gailītis** (G.Dovgjallo apd., kapela, ans.)<https://www.youtube.com/watch?v=K8cqdfLUSC0>**Kur tu teci?** (R.Paula apdare – džeza dix., piano)<https://www.youtube.com/watch?v=_k6GRbRZzHA>**Kas tur rībina pār istabiņu** (folkl.gr.)<https://www.youtube.com/watch?v=IZ1da_0KbqE>**Maza suņa rējieni**<https://www.youtube.com/watch?v=PL3dPI3rkAk>**Liela vēja skaņas** <https://www.youtube.com/watch?v=kcWw5s7Bxis> | Danči:**Plaukstiņpolka .****Ir jau visi mūsu bērni.** |
| **U****Z****D****E****V****U****M****I** | **A****T****K****Ā****R****T****O** | Vingrināt tembrālo dzirdi.Vingrināt melodisko dzirdi. |  | Nostiprināt iemaņas spēlēt individuāli virknītē. | Atkārtot apgūtās rotaļas, rotaļdejas un dejas |
| **N****O****S****T****I****P****R****I****N****A** | Diferencēt muzikālu teikumu jeb frāžu maiņu. | Vingrināt balss diapazonu un spēkuIeskandināt augšējos reģistrus. | Saskaņot instrumentu spēli ar dziedāšanu.Nostiprināt improvizēšanas ritma iemaņas. | Orientēties telpā un grupā.Veicināt uzmanību un koncentrēšanos. |
| **M****Ā****C****Ā****S** | .iepazīties ar Mārtiņdienas dziesmām.Diferencēt 4/4 un 3/8 taktsmērus.. | Dziedāt ar uzsvērtām takts daļām 3/8 taktsmērā.Vingrināt skaņas V artikulāciju. | Vingrināties ritmizēt 3/8 un 4/4 taktsmērā.Apgūt orķestra spēli divās instrumentu grupās.Apgūt diriģēšanas iemaņas. | Nostiprināt ritma izjūtu.Attīstīt satveršanas – padošanas un satveršanas kustību ritmiskumu |

**10.nedēļas nodarbību vielas sadale. Burts V.**

**10.nedēļas konspekts. Burts V.**

|  |  |  |  |  |
| --- | --- | --- | --- | --- |
| **Nr. p.k.** |  **Nodarbības gaita** | **Aprīkojums un****mūzikas materiāls**  |  **Metodiskie norādījumi un ieteikumi** | **Ieguvumi psihisko procesu, intelektuālo spēju, radošuma un emocionālās inteliģences**  **attīstībā.** |
|  **1.**  | Skolotājs: *Pa gaisu gaisiem līdz Vējam atnāca jauna ziņa. Viņš par to ļoti nopriecājās un*  *devās pasaulē, lai visiem par to pastāstītu:* ***Vūūūūū (****glissando* no augšas uz leju)*Ieraudzīja ezera malā Vardi. Tā sēdēja, vēroja apkārtni un klusu pie sevis kurkstēja*: ***Vua-a-a-a, vua-a-a*** (atdalot skaņu *a*)*Vējš izstāstīja jauno ziņu* *un steidzās tālāk:* **Vūūūūūū (***glissando***)***Varde pārskatīja ezera krastu – kam pastāstīt nupat dzirdēto? Viņa ieraudzīja tumšo tilbīti. Vardei jaunā ziņa jau uz mēles:* ***Vua-a-a-a-a, vua-a-a-a-a.****Tumšā tilbīte pateicās par šo ziņu:* ***tjivivivi, tjivivivi***.*Varde ar jauno ziņu aizlēkšoja līdz kaimiņu dzilnītim.**Dzilnītis no priekiem pat palecās vecā vītola zarā – tāda ziņa!:* ***Vi-vi-vi; vi-vi-vi****.**Jaunā ziņa tā arī būtu iestrēgusi pie ezera, bet Vējš kādas mājas pagalmā satika Vecā Suņa ģimeni ar mazajiem kucēniem. Vējš stāsta:* ***Vūūūūū***, *kucēni brīnās:* ***Vau-ūūū.***Skolotājs: *Vai zināt, kādu ziņu Vējš nesa? - drīz būs klāt Mārtiņdiena!* | Vingrinājums:**Vēja jaunā ziņa.****Vūūūū,****Vua-a-a-a,****Tji-vi-vi-vi-vi,****vi-vi-vi, vi-vi,-vi,****vau-ū-ū-ū.**Dziesmas: **Kas tur rībina pār istabiņu?****Kas dimd, kas rīb.** | * Skolotājs stāstījumu papildina ar skaņu imitācijām; aicina bērnus pievienoties; katru vingrinājumu atkārto vairākas reizes.
* Vingrinājumus izpilda augšējā reģistrā.
* Vēja un kucēnu balss atdarināšanu papildina ar *glissando.*
* Skolotājs balss augšējos reģistros imitē vēja pūšanu: ar *glissando*. Skolotājs aicina bērnus pievienoties.
* Saruna ar bērniem par Mārtiņdienas tradīcijām un to nozīmi: simbolu, iešanu ķekatās, ķekatu nozīmi, rotaļām.
* Skolotājs nodzied: **Kas tur rībina. Kas dimd.**
 | **Skaņas V diferencēšana un artikulācija.****Balss diapazona un izlīdzināta skanējuma vingrināšana.****Iepazīšanās ar Mārtiņdienas tradīcijām un dziesmām.** |
| **2.** | Skolotājs: *Pasakā, lai tiktu galā ar velnu, muļķītim palīdzēja vecā varde.**Uzskatīja, ka Mārtiņos, lai atbrīvoties no ļaunuma, palīdzot liels troksnis*. *Ļaudis pārģērbās gan par zirgu, gan par velnu, gan citādās maskās. Pārģērbušies, visi ar dziedāšanu, dimdināšanu un rībināšanu devās no mājas uz māju.**Iesim viens aiz otra, izstaigājot visus telpas stūrus; dimdināsim un rībināsim, ritmā skaļi piesitot kājas un plaukšķinot ar plaukstām dziesmas pavadījumu.* | Vingrinājums:**Aizdzenam ļaunumu ar troksni!**Dziesma: **Kas dimd, kas rīb?** | - Skolotājs aicina bērnus sastāties vienam aiz otra, doties līkloču gājienā dziedot **Kas dimd, kas rīb?****-**  Ar kājām un rokām veic piesitienus, akcentējot katras takts sākumu 3/8 taktsmērā. | **3/8 taktsmēra diferencēšana.** |
| **3.** | Skolotājs: *Ķekatās iešanas dziesmu pavadīsim ar skaļu orķestri. Ko var izmantot par instrumentiem, ja nav pieejami mūzikas instrumenti vai skaņu rīki? (*bērni palīdz izdomāt: rokas, kājas). | Dziesma: **Kas dimd?** | * Skolotājs ved bērnus aplī, visi apsēžas (uz ceļiem vai sakrustotām kājām).
* Sk.ž. *ostinato* apgūšanu uzsāk bez dziesmas, lēnā tempā; pakāpeniski tempu paātrinot.
* Kad kustības automatizējušās, dzied **Kas dimd**.
* Dziedājumu pavada ar sk.ž. *ostinato* 3/8 taktsmērā:
* **plaukstas - labā kāja - kreisā kāja**.
 | **Kustību koordinācija un ritmiskums.****Dziedāšana ar ritmizēšanu.** |
| **4.** | Skolotājs: *Ķekatnieki lielākam troksnim izmantoja dažādus mājās pieejamos skaņu rīkus: pannas, pavārnīcas, katlu vākus, koka karotes.* *Mēs izmantosim sitamos un grabināmos instrumentus*. *Dziedāsim dziesmu* ***Kas dimd*** *un spēlēsim skaņu instrumentus.*Skolotājs: *Spēlēsim divās orķestra grupās: sitamie instrumenti (*ritma nūjiņas, bungas*) un grabināmie, skandināmie instrumenti (*zvārguļi, trejdekšņi, marakasi, šeikeri). *Diriģents parādīs iespēles sākumus.* *Jums vienlaicīgi trīs uzdevumi:* *dziedāt, spēlēt un uzmanīgi skatīties uz diriģentu.* | Dziesmas: **Kas dimd?****Kas tur rībina?**Instrumenti:**Ritma nūjiņas, bungas.****Zvārguļi, trejdekšņi, šeikeri.** | * Bērni izvēlās instrumentus.
* Dzied **Kas dimd**.
* Spēlē instrumentu pavadījumu, akcentējot katras takts sākumu 3/8 taktsmērā (metrisko pavadījumu)
* Orķestranti sadalās 2 orķestra grupās.
* Dzied **Kas tur rībina.**
* Katra pantiņa 1.daļu spēlē orķestranti ar sitamajiem instrumentiem, spēlējot metrisko pavadījumu; atkārtojumu izpilda orķestranti ar grabināmajiem instrumentiem.
* Sākumā ieteicams *diriģēt* skolotājam, pēc tam *diriģē* bērni.
 | **3/8 taktsmēra diferencēšana.****Dažādu instrumentu spēles paņēmienu nostiprināšana.****Instrumentu spēle 2 orķestra grupās.****Diriģēšanas iemaņu sākotnējo iemaņu apguve.** |
| **5.** | Skolotājs: *Dziedāsim un dziesmas pavadījumu izspēlēsim pa vienam virknītē, katram izspēlējot vienu muzikālo teikumu.* | Dziesma: **Kas dimd?****Dažādi sitamie un grabināmie instrumenti.** | * Bērni izvēlās citus instrumentus.
* Sastājās aplī.
* Izraugās pirmo solistu un noskaidro nākošos spēlētājus.
* Dzied **Kas dimd** korī, spēlē metrisko pavadījumu individuāli virknītē.
* Pēc nepieciešamības skolotājs norāda iespēles sākumus.
 | **Tonālās dzirdes attīstība.****Individuāla instrumentu spēle.****Muzikālu teikumu diferencēšana.** |
| **6.** | *Skolotājs: Pasakā varde ķēniņa karaspēku pārvērta par veciem vītola celmiem.* *Iesim rotaļā, kurā mēs būsim ķēniņa karaspēks, kas nāk pēc princeses. Karaspēks soļo pa telpu dziesmu* ***Kas dimd?*** *un* ***Kas tur rībina?*** *tempā. Mūzikas pauzē rotaļas dalībnieki pietupjās - varde karaspēku ir pārvērtusi vecos vītola celmos. Atsākoties dziesmai, vītola celmi pārvēršas par ķēniņa karaspēku un iet tālāk.* | Vingrinājums;**Varde pārvēŗš ķēniņa karaspēku.**Dziesmas:**Kas dimd,** **Kas tur rībina.** | * Bērni mūzikas tempā soļo pa telpu izklaidus, pieskaņojoties 3/8 un 4/4 taktsmēru maiņai.
* Skolotājs maina dziesmas, teikumu vai periodu beigās apturot to skanējumu.
* Mūzikas pauzēs bērni pietupjās.
* Atsākoties dziesmas skanējumam, turpina soļot.
 | **Koncentrēšanās spēju un uzmanības attīstība.****Dažādu taktsmēru diferencēšana.** |
| **7.** | Skolotājs: *Izmantosim abas Mārtiņdienas dziesmas citā rotaļā.* *Ķēniņiene brauc lielā karietē pakaļ princesei. Karieti izveidosim kā lielu dārziņu. Ejot pa apli, dziesmas* ***Kas dimd*** *tempā piesitīsim kājas.**Kad varde ķēniņieni pārvērš par ķēvi – atlaižam rokas soļosim izklaidus, augstu ceļot kājas kā zirgi to dara dziesmas* ***Kas tur rībina?*** *tempā.**Kad atkal atskanēs melodija* ***Kas dimd?,*** *ātri sastāsimies dārziņā un iesim pa apli.**Ķēniņienes pārvēršana par ķēvi un pārvēršanās atpakaļ notiks negaidot – esiet uzmanīgi, ieklausieties melodiju maiņā.*  | Vingrinājums:**Varde pārvērš ķēniņieni.**Dziesmu**Kas dimd,** **Kas tur rībina** melodijas. | * Grupas skolotājs ar bērniem sastājas dārziņā, iet dejas ceļa virzienā skanot **Kas dimd** melodijai, katras takts sākumā piesitot kāju 3/8 taktsmērā.
* Skanot melodijai **Kas tur rībina,** visi atlaiž sadotās rokas, 4/4 taktsmērā izklaidus soļo pa telpu.
* Mūzikas skolotājs maina mūzikas materiālus.
* Mūzikas maiņu var organizēt, negaidot tās loģisku teikumu beigas.
 | **Koncentrēšanās spēju un uzmanības veicināšana.****Orientēšanās telpā un grupā.** **Melodiskās dzirdes attīstība.****Ritmiskās dzirdes attīstība** |
| **8.** | Skolotājs: *Vecā varde jums visiem ir sagatavojusi jautājumus par Mārtiņiem. Ja piekrītiet apgalvojumam, tad apstiprināsiet savu atbildi ar dzilnīša vai tumšās tilbītes dziesmām.**Ja apgalvojumam nepiekritīsiet, tad atbildes vietā rībināsiet ar kājām.* | Vingrinājums:**Piekrītu vai noliedzu.**Ieteicamie jautājumi:**Mārtiņos iet ķekatās.****Mārtiņos dzied un dejo.****Mārtiņos iet gulēt.****Mārtiņos runā pa telefonu un staigā pa veikaliem.****Mārtiņos kauj gaili.** u.c. | * Skolotājs izsaka apgalvojumu.
* Bērni apstiprina to, imitējot tumšās tilbītes vai dzilnīša balsi.
* Noliedzot - dimdina ar kājām.
 | **Skaņas V diferencēšana.****Skaņas V artikulācijas un dikcijas vingrināšana.** |
| **9.** | Skolotājs: *Mārtiņu tradīcijās svētku simboliskais tēls paslēpies šajā dziesmā. Nosauciet tēlu!*  | Dziesma:**Kur tu teci?** | * Skolotājs spēlē **Kur tu teci?** melodiju.
* Ja bērni neatpazīst dziesmu pēc melodijas, tad skolotājs atkārto, pievienojot dziesmas vārdus
* Ja dziesma nav dzirdēta un nav pazīstama, skolotājs nodzied pirmo pantu un pārjautā par tēlu.
 |  |
| **10.** | Skolotājs: *Kad Mārtiņos iet ķekatās, cilvēki pārģērbjās. Šodien Mārtiņu ķekatas būs arī dejai.**Dejosim zināmu deju, bet šodien deju ietērpsim citā mūzikā.* *Atgādināšu dejas darbības. Jūsu uzdevums – nosaukt deju.**Nospēlēšu melodiju dziesmai – jūsu uzdevums nosaukt dziesmu.*Skolotājs: *Saliksim kopā jums zināmo deju ar jaunu mūziku.* | Vingrinājums:**Dziesma un deja iet ķekatās.**Deja:**Plaukstiņpolka**Melodija: **Kur tu teci?** | * Skolotājs rāda dejas **Plaukstiņpolka** roku darbības; bērniem jānosauc deja.
* Skolotājs nospēlē **Kur tu teci** melodiju, bērniem jānosauc dziesma.
* Pa vienam atkārto **Plaukstiņpolkas** darbības ar rokām.
* Bērni pa vienam aplī vingrinās **Plaukstiņpolkas** darbības melodijas **Kur tu teci** pavadījumā.
* Pāros dejo **Plaukstinpolku** melodijas **Kur tu teci** pavadībā.
* Dejas beigās ārējā apļa jeb meitenes pāriet pie nākošā deju drauga
 | **Melodiskās dzirdes un atmiņas attīstība.****Kustību koordinācijas un ritmiskuma veicināšana.****Orientēšanās telpā un grupā.****Zināmu darbību izmantošana nestandarta situācijās.** |
| **11.** | Skolotājs: *Pasakas beigās, kad varde visus atkal bija pārvērtusi par cilvēkiem, muļķītis dabūja princesi par sievu, viņš uzdeva princesei mīklu: Vai atpazīsti šo deju? (*Skolotājs spēlē **Ir jau visi mūsu bērni** melodiju)*Kā jāsastājas pie šīs melodijas – pāros vai dārziņā?* | Vingrinājums:**Atmini muļķīša mīklu!**Rotaļdeja: **Ir jau visi mūsu bērni** | * *Kad deja atpazīta un bērni sastājušies dārziņā, skolotājs ierosina izmainīt dažus vārdus:* ***Ir jau visi Mārtiņbērni sanākuši te.***
 | **Melodiskās dzirdes un atmiņas veicināšana.** |
| **12.** | Skolotājs: *Par vītola celmiem atkal atpakaļ pārvērstie ļaudis mājās atgriezās tieši uz Mārtiņiem. Viņi kopā ar pārējiem mājiniekiem devās ķekatu gājienā – vēl vienās pārvērtībās.* Šajā maisā ir galvas maskas (vai dažādi piederumi, apģērba gabali, ko var izmantot kā maskas). *Tiks atskaņota ķekatu dziesma; dziesmas tempā maisu katrs padosim uz priekšu. Kad mūzikā ir pauze – tas, kuram maiss rokās, ņem no tā ārā to masku, kurai roka jau pieskārusies*.  | Vingrinājums:**Ķēniņa karaspēks iet Mārtiņu ķekatās.****Nerejati, ciema suņi!** <https://www.youtube.com/watch?v=cHiIdaoW4uk> | * Maiss jāpadod dziesmas tempā, ievērojot metrisko pulsāciju.
* Maiss jāiedod otram rokās.
* Maisu nedrīkst mētāt.
* Maska vai piederums, vai apģērbs jāuzvelk, kur tas paredzēts.
 | **Ritma izjūtas kustību precizitātes attīstība.** |
| **13.** | Skolotājs: *Nu jau kā īsti ķekatnieki maskās, ne vairs pārvērsti par vītolu celmiem, ļaudis spēlējot instrumentus, ar prieku devās no mājas uz māju.**Ejot garām instrumentu groziem, pēc izvēles paņemiet vienu skaņu rīku.**Ar savu izvēlēto instrumentu spēlēsiet brīvas improvizācijas pavadījumu.* | **Nerejati, ciema suņi!** <https://www.youtube.com/watch?v=cHiIdaoW4uk>**Kas dimd.****Kas tur rībina.** | * Mūzikas materiāls pēc skolotāja izvēles.
* Bērni ar instrumentiem improvizē ritmisko pavadījumu
 | **Improvizācijas spēju un radošuma veicināšana.** |